ჯერემი კორბინი
ჯერემი ბერნარდ კორბინი (ინგლ. Jeremy Bernard Corbyn; დ. 26 მაისი, 1949) — ბრიტანელი პოლიტიკოსი, ლეიბორისტული პარტიის ლიდერი 2015 წლის 12 სექტემბრიდან 2020 წლის 4 აპრილამდე. თანამდებობა დაიკავა ედი მილიბენდის გადადგომის შემდეგ, როდესაც 2015 წლის საპარლამენტო არჩევნებში ლეიბორისტები დამარცხდნენ. 2017 წლის ივნისის ვადამდელ საპარლამენტო არჩევნებში ჯერემი კორბინის ლიდერობით ლეიბორისტებმა წინა შედეგი გააუმჯობესეს, თუმცა გამარჯვება მაინც ვერ მოახერხეს.